ውሰድዎ" ኢሉ ነይሩ። ፕረዚደንት ብራዚል፡ ጀይር ቦልሶናሮ'ውን "ሃይድሮክሲክሎሮኵን ኣብ ኩሉ ስፍራታት የገልግል" ከም ዘሎ ዝገልጽ ቪድዮ ኣብ ፌስቡክ እኳ እንተዘርግሐ፡ ፌስቡክ ንመምርሒታት ዝጥሕስን ግጉይ ሓበሬታን እዩ ብምባል ኣልገሶ። እቲ ብዛዕባ እዞም ኣፋውስ ዝንገር ዘረባታት እቶም ኣፋውስ ዝያዳ ጠለብ ከም ዝረኽቡ ገይሩ እዩ። ፕረዚደንት ትራምፕ ኣብ ወርሒ መጋቢት ድሕሪ ዝሃቦ ርእይቶ፡ ኣብ ኣሜሪካ ጠለብ ክሎሮኲንን ሃይድሮክሲክሎሮኲንን ኣዝዩ ከም ዝወሰኸ ሰነዳት የርእዩ። ናይ ክሎሮኲን ትሕዝቶ ዘለዎም ኣፋውስ፡ ኣብ ምፍዋስ ሕማም ዓሶ፡ ረስንን ነድርን ንምጉዳል ከገልግሉ ዝጸንሑ ኮይኖም፡ ኣብ ኮቪድ-19 ተመሳሳሊ ጥቕሚ ክህልዎም ይኽእል እዩ ዝብል ተስፋ ኣሎ። ነዚ ንምርግጋጽ ኣብ ዝተፈላለያ ሃገራት፡ ነቲ ፈውሲ ብምጥቃም ኮሮናቫይረስ ንምክልኻል ፈተነታት ይካየድ ኣሎ። ከም ኣካል ናይዚ መርመራ፡ እቶም ነቲ ቫይረስ ዝያዳ ተቓላዕቲ ዝኾኑ፡ ኣብ ቅድሚት ዝተዋፈሩ ሰራሕተኛታት ጥዕና፡ ከም መከላኸሊ ይወስድዎ ኣለው። ካልእ ምርምራት ድማ፡ ነቶም በቲ ቫይረስ ዝተለኽፉ ሰባት ኣብ ምፍዋስ ይሕግዝ እነተኾይኑ'ውን ይፍትንዎ ኣለው። ኣብ ኣሜሪካ፡ ክለሮኲን፡ ሃይድሮክሲክሎሮኲንን ኣዚትሮማይሲን ዝተባህለ ኣንቲባዮቲክን ዝርከብዎም ኣፋውስ ንሕሙማት ኮቪድ-19 ንምፍዋስ ፈተነታት ይካየድ ኣሎ። እንተኾነ ግና ዛጊት፡ ኣብ ምክልኻል ኮነ ኣብ ምፍዋስ ኮቪድ-19 ብቕዓት ከም ዘለዎም ኣይተረጋገጸን። ኣብ ልዕሊ ኩሊትን ጸላም ከብድን ግና ጎድናዊ ሳዕቤናት ክህልዎ ከም ዝኽእል ይግለጽ። ኣብ ጥቕሚ ክውዕሉ ፍቓድ ዝሃባ ሃገራት ኣየኖት እየን?
